Legal Document

Category: 19

Text:
8. ΝΟΜΟΣ υπ’ αριθ. 452 της 13/14 Οκτ. 1976 (ΦΕΚ Α΄ 272)  Περί χορηγήσεως δώρου εις τους εφημεριδοπώλας. ΄Αρθρ.1.-(Αντικαθίσταται η παρ. 2 του άρθρ. 3 του Ν.Δ. 1344/1973, ανωτ. αριθ. 6). ΄Αρθρ.2.-(Εις την παρ. 1Α του άρθρ. 4 του Ν.Δ. 1344/1973 προστίθεται περίπτ. ς΄). ΄Αρθρ.3.-(Εις την παρ. 1Β του άρθρ. 4 του Ν.Δ. 1344/1973 προστίθεται περίπτ. ς΄). ΄Αρθρ.4.-1.Το κατά τα προηγούμενα άρθρα περιερχόμενον ποσοστόν εις το ως άνω Ταμείον θέλει χρησιμοποιηθή υπό τούτου αποκλειστικώς δια την σύστασιν ειδικού λογαριασμού υπό τον τίτλον «Λογαριασμός δώρου εφημεριδοπωλών», εκ του οποίου θα καταβάλλεται δώρον εορτών Χριστουγέννων και Πάσχα εις τους εφημεριδοπώλας απάσης της Χώρας. 2.Ως εφημεριδοπώλαι δια την εφαρμογήν του παρόντος νοούνται οι ησφαλισμένοι εις τα Ταμεία: α)Συντάξεως Εφημεριδοπωλών και Υπαλλήλων Πρακτορείων, β)Ασφαλίσεως Εφημεριδοπωλών Θεσσαλονίκης, γ)Ι.Κ.Α. κατά τας διατάξεις του Ν.Δ. 3871/58 «περί υπαγωγής εις την ασφάλισιν του Ι.Κ.Α. των εφημεριδοπωλών των πρωτευουσών Νομών και άλλων τινών διατάξεων» (Τόμ. 15Β σελ. 72,03). ΄Αρθρ.5.-Δια κοινής αποφάσεως των Υπουργών Οικονομικών, Εργασίας και Κοινωνικών Υπηρεσιών και του αρμοδίου επί του Τύπου Υφυπουργού Προεδρίας Κυβερνήσεως, καθορισθήσεται ο τρόπος συστάσεως του ως άνω λογαριασμού δώρου, ο τρόπος υπολογισμού εκάστοτε του ύψους του δώρου, ο τρόπος αποδείξεως της ιδιότητος του εφημεριδοπώλου και αι προϋποθέσεις, ας δέον να πληροί έκαστος τούτων, ως και πάσα λεπτομέρεια εφαρμογής του παρόντος. ΄Αρθρ.6.-Η ισχύς του παρόντος άρχεται από της δημοσιεύσεώς του δια της Εφημερίδος της Κυβερνήσεως. 39.Ι.β.7-8 Ενιαίος Δημοσιογραφικός Οργανισμός Επικ.Ασφ.και Περιθάλψεως(ΕΔΟΕΑΠ) 286